**NAVODILA ZA 4. TEDEN POUKA NA DALJAVO**

Spoštovani starši,

najprej se Vam iskreno zahvaljujem za vse poslano gradivo vaših otrok. Res sem vesela, da jim gre dobro, pravzaprav vedno boljše, kolikor sem razbrala iz vaših sporočil.

V mesecu aprilu bo potrebno tudi preveriti znanje otrok, ki so ga pridobili do sedaj. Vendar poudarjam, to je samo preverjanje, s katerim želim dobiti povratno informacijo, katera znanja so otroci pridobili in kje so še potrebne vaje za izboljšanje.

Sedaj pa nekaj navodil za ta teden:

* MATEMATIKA: V četrtek, 9. 4. 2020, bodo pisali preverjanje znanja iz naslednjih učnih snovi, ki smo jih že v šoli obravnavali: poštevanka, deljenje, besedilne naloge in deli celote. V četrtek vam pošljem preverjanje in navodila za izvedbo le tega.
* GOVORNI NASTOP OPIS OSEBE: na opis osebe smo se začeli pripravljati že v šoli, otroci so ga potem dokončali doma. Zdi se mi škoda, da ne bi izvedli govornega nastopa, če so ga že napisali. Prosim Vas samo, da mi pošljete njihov opis osebe, da jim pregledam, popravim, svetujem...in ga pošljem nazaj vam. Čez teden lahko vadijo, v petek pa imajo lahko otroci govorni nastop pred družino. Zdi se mi odlična vaja, da malo povadijo govorno nastopanje. Nič hudega, če to ni pred razredom, tudi družina je odlično občinstvo. Spomnite jih naj uporabljajo knjižni jezik, govorijo naj razločno, tekoče.

* Ker mi boste ta teden poslali preverjanje znanja iz matematike in opis osebe za govorni nastop, ni potrebno pošiljati drugih stvari razen, če vi sami želite.

Dragi otroci in starši, še naprej vam želim vse dobro. Če karkoli potrebujete, se obrnite name.

Lep pozdrav.